62019TJ0157_INF
Vispārējās tiesas (ceturtā palāta) 2021. gada 10. februāra spriedums – Şanli/Padome
(lieta T‑157/19)
Kopējā ārpolitika un drošības politika – Ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Līdzekļu iesaldēšana – To personu, grupu un organizāciju saraksts, kam ir piemērojama līdzekļu un saimniecisko resursu iesaldēšana – Prasītāja vārda saglabāšana sarakstā – Pienākums norādīt pamatojumu
1.
Tiesvedība – Pieteikums par lietas ierosināšanu – Formas prasības – Strīda priekšmeta noteikšana – Kopsavilkums par izvirzītajiem pamatiem – Abstrakts formulējums – Nepieņemamība – Elastīga interpretācija
(Vispārējās tiesas Reglamenta 76. panta d) punkts)
(skat. 24. un 25. punktu)
2.
Iestāžu akti – Pamatojums – Pienākums – Piemērojamība – Īpaši ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Līdzekļu iesaldēšana – Minimālās prasības
(LESD 296. panta 2. daļa; Eiropas Savienības Pamattiesību hartas 41. panta 2. punkta c) apakšpunkts; Padomes kopējā nostāja 2001/931; Padomes Lēmums (KĀDP) 2019/25; Padomes Regulas Nr. 2580/2001 un Nr. 2019/24)
(skat. 36. – 40. punktu)
3.
Kopējā ārpolitika un drošības politika – Īpaši ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Līdzekļu iesaldēšana – Pienākums norādīt pamatojumu – Piemērojamība – Pamatojuma izklāsts – Prasītāja vārda saglabāšana strīdīgajos sarakstos, pamatojoties uz tā saikni ar PKK, un PKK kvalificēšana par grupu vai organizāciju, kas ir veikusi terora aktus – Padomes tiesību aktu, ar kuriem PKK tiek atkārtoti iekļauta līdzekļu iesaldēšanas sarakstos laikposmā no 2014. līdz 2017. gadam, atcelšana – Nepietiekams pamatojums
(LESD 296. pants; Padomes lēmums (KĀDP) 2019/25; Padomes Regula 2019/24)
(skat. 53.– 56., 60. – 64. punktu)
4.
Tiesvedība – Pieteikums par lietas ierosināšanu – Formas prasības – Strīda priekšmeta noteikšana – Prasība par zaudējumu atlīdzību, kas pirmo reizi formulēta replikā – Nepieņemamība
(LESD 268. un 340. pants; Vispārējās tiesas Reglamenta 76. panta d) punkts)
(skat. 70. – 72. punktu)
Priekšmets
Pirmkārt, prasība, kura ir pamatota ar LESD 263. pantu un ar kuru tiek lūgts atcelt Padomes Lēmumu (KĀDP) 2019/25 (2019. gada 8. janvāris), ar ko groza un atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un atceļ Lēmumu (KĀDP) 2018/1084 (OV 2019, L 6, 6. lpp.), un Padomes Īstenošanas regulu (ES) 2019/24 (2019. gada 8. janvāris), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) 2018/1071 (OV 2019, L 6, 2. lpp.), ciktāl tie attiecas uz prasītāju, un, otrkārt, prasība, kura ir pamatota ar LESD 268. pantu un ar kuru tiek lūgts atlīdzināt apgalvoto kaitējumu, kas prasītājam esot radies šo aktu dēļ.
Rezolutīvā daļa
1)
Atcelt Padomes Lēmumu (KĀDP) 2019/25 (2019. gada 8. janvāris), ar ko groza un atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un atceļ Lēmumu (KĀDP) 2018/1084, un Padomes Īstenošanas regulu (ES) 2019/24 (2019. gada 8. janvāris), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) 2018/1071, ciktāl tie attiecas uz Dalokay Şanli.
2)
Prasību pārējā daļā noraidīt.
3)
Eiropas Savienības Padome sedz savus, kā arī atlīdzina D. Şanli tiesāšanās izdevumus.
4)
Nīderlandes Karaliste sedz savus tiesāšanās izdevumus pati.